IL-MALTI QARI LI TOĦROĠ MARZU L-AKKADEMJA TAL-MALTI 1970 IL-PERJODIKU TAGHNA Dan l-aħħar iltqajna ma' saram u kien hemm biża' li dan il- berjodiku tagħna ma jibqax joħroġ għax l-ispejjeż tal-istampa għolew tant li sibna ruħna f'qagħda li ma nifilħux għan-nefqa. llum kollox għola u l-istampatur ħtieġlu jgħolli wkoll, imma l-ħlas li talabna kien tqil wisq għal bwietna u ġejna fi twegħir kbir; imma ma qtajniex qalbna u bosta mill-Membri Akkademiċi ħabirku kemm felħu biex jaraw isibux xi tarf ħalli jeħilsu lil dan il-perjodiku mill-qerda li kienet ġejja fuqu. Kieku dan il-perjodiku tagħna spiċċa kien ikun mhux biss ta' ħasra għal kull min iħobb lill-Malti imma kien ikun ukoll ta' talfa għal ilsien art twelidna, u barra dan kien jintemm il-perjo- diku l-aktar antik li qiegħed joħroġ f'pajjiżna. ''Il-Malti' ilu joħ- reġ ħamsa u erbgħin sena u matul din il-medda ta' snin il-Gżira tagħna rat waqtiet ta' niket u ħerba, ta' ferħ u hena, ta' riżq u għaks, ta' saram u twegħir, imma. l-perjodiku tagħna qatt ma raqas li jidher f'waqtu u li jagħti xhieda tal-ħajja u l-ħeġġa tal- ilsien Malti. Fl-ewwel ħarġa ta' ''il-Malti' fl-1925, id-direttur ta' dak iż- żmien, il-Kavalier Ġuże Muscat Azzopardi kien kiteb li dan il- perjodiku jilqa' …. ''qari tajjeb u ta' fejda, ġej mnejn hu ġej. Għax it-twemmin tagħna fit-tmexxija tal-'Malti' jinġabar f'dawn il-kelmiet: Ħobb 'l 'Alla u 'l Għajrek, billi tgħallem lil min ma jafx.' Din ix-xejra qatt ma naqset f'dan il-perjodiku li dejjem la- qa' fi ħdanu. kontribuzzjonijiet minn l-aqwa. kittieba Maltin u għamel il-ħila lil ħafna żgħażagħ kittieba meta kienu fil-bidu tal- karriera tagħhom. Jekk wieħed iqalleb fil-ħarġiet ta' 'Il-Malti' jiltaqa' mal- ismijiet tal-aqwa nies għorrief u intellettwali li għexu f'din il-Gżira fis-seklu li aħna fih: prożaturi u poeti li għollew l-ilsien tagħna għal-livel letterarju li joqgħod maġenb dak ta' nazzjonijiet oħra. llum ħadd ma jista' jiċħad li ''Il-Malti' kien l-aqwa u. l-aħjar mezz biex l-ilsien tagħna ħa postu fil-ħajja nazzjonali ta' niesna. Meta wieħed jagħraf dan kollu ma jistax ma jintebahx kemm kienet tkun ta' min jitħassarha t-telfa ta' 'Il-Malti'' fil-ħajja kulturali u intellettwali ta' din il-Gżira u għalhekk il-Membri 4 ' 7 IL-MALTI Akkademiċi għamlu minn kollox biex il-perjodiku tagħna ma jiġix nieqes. Huma kellmu lil nies tas-sengħa, ħadu parir minn diretturi u mexxejja ta' ġurnali u perjodiċi oħrajn, raw kif jistgħu jorqmu l-infiq, u wara ħafna taħbit seħħilhom jiftiehmu ma' l- istamperija ''Veritas' mnejn ħareġ dan in-numru li qegħdin taq- raw U mnejn nittamaw li jibqgħu jidhru n-numri ta' warajh għal żmien twil. L-ispejjeż għolew u l-Akkademja qiegħda tagħmel sagrifiċ- ċju kbir biex tlaħħaq magħhom; għalhekk nixtiequ li l-Membri Akkademiċi u l-imseħbin u l-qarrejja wkoll jagħtuna l-għajnuna billi jsibulna aktar imseħbin ħalli l-perjodiku tagħna joktor u jisseddaq.